# Асколд

### от Уикипедия, свободната енциклопедия

Асколд варяжки военачалник
Роден: | 9 век ?, ?
Починал: | 882 Киев, дн. Украйна

Асколд (Askold или Hoskuldr) е варяжки военачалник, който, заедно с Дир, завладява град Киев и ръководи поход до Константинопол.

Според скандинавските саги, Асколд е син на викингския военачалник Хвитсерк.

Според Начална руска летопис, той няма благороден произход и е един от подчинените на новгородския княз Рюрик. Асколд и Дир получават разрешение от Рюрик да поведат поход на юг към Константинопол. Когато достигат Киев, те установяват контрол над града и живеещите около него поляни.

През 860 Асколд и Дир достигат до Константинопол, не успяват да превземат града, но сключват мир с Византия. Византийските историци, описвайки похода през 860 г. не споменават името на вожда на русите. Някои историци смятат, че това е похода, описан в най-стария руски летопис от 12 в. “Повест за миналите години” (“Повесть временных лет”, ) с дата 866 г., а други изследователи са на мнение, че е имало два похода и два договора. След смъртта на Рюрик в 879 г. регент на малолетния му син става роднината му Олег. В 882 г. Олег с измама убива Асколд и Дир и завладява Киев.

Според версията на полския историк от 15 в. Ян Длугош, Асколд е бил каган (княз) от славянски произход, потомък на легендарния Кий, основателя на Киев.

## [редактиране] Източници

- „Askold and Dir“, статия в Уикипедия на английски [14 април 2005]
- Руска википедия, май 2007

Взето от „http://bg.wikipedia.org../../../%D0%B0/%D1%81/%D0%BA/%D0%90%D1%81%D0%BA%D0%BE%D0%BB%D0%B4.html“.

Категория: Монарси на Киевска Рус

##### Views

- Статия
- Беседа
- Текуща версия

##### Търсене

##### На други езици

- English
- Eesti
- 日本語
- Русский
- Українська